Hispanic cosmetic dental Red Bank New Jersey
cost veneers in 22003
tooth crown pain in Parsippany 07054
cosmetic dental veneers in 91710
crown teeth in yuba city CA
Palos Heights emily maynard veneers December 31, 2013 in Street Style.. girls. Tags: heidislimane, leather, london, love, newyear, nye, Paris, party, partylook, photo, prada, punk, saintlaurent Gevalle van Kongokoors styg - Gesondheid - Republikein
Friday, May 17th, 14:37:53
Gevalle van Kongokoors styg
Uitslae moet siekte bevestig
13 May 2019 | Gesondheid
Henriette Lamprecht – Die getal vermoedelike gevalle van die hoogs aansteeklike siekte Kongokoors het binne ‘n week tot vyf gestyg.
‘n Man (77) van die Ontananga-nedersetting in die Oshikotostreek het Dinsdag in die Onandjokwe-distrikshospitaal vermoedelik aan dié siekte gesterf.
Daar word steeds op die uitslae gewag van ‘n bloedmonster wat na Suid-Afrika vir bevestiging van die siekte gestuur is.
Volgens me. Selma Roberts-Matyenyika, nasionale waarnemingsbeampte by die ministerie van gesondheid en maatskaplike dienste (MoHSS), verkeer ‘n 54-jarige vrou van dieselfde nedersetting, wat vroeër verlede week met simptome van die siekte in die Onandjokwe-distrikshospitaal opgeneem is, in ’n stabiele toestand.
Sy is die oorledene se buurvrou.
Byna ‘n week later is nog ‘n vermoedelike geval van die siekte volgens Roberts-Matyenyika in die Outapi-hospitaal opgeneem, terwyl nóg ’n inwoner van die Omafo-nedersetting in die Engela-hospitaal opgeneem is.
Ook in die sentrale deel van die land word ‘n vermoedelike geval van Kongokoors in die isolasie-eenheid van die Windhoek Sentrale Hospitaal behandel.
Volgens Roberts-Matyenyika hou die gevalle nie verband met mekaar nie, maar almal het ‘n geskiedenis van bosluisbyte.
Sy het beklemtoon almal word gemonitor wat kontak met die aangemelde gevalle gehad het.
Die man wat vermoedelik aan die siekte gesterf het, is dieselfde dag reeds volgens spesiale riglyne begrawe om die verspreiding van die siekte en die risiko vir besmetting te beperk.
Verlede jaar is ‘n man van die Keetmanshoop-distrik in die isolasie-eenheid van die Windhoek Sentrale Hospitaal aan die siekte dood, en twee mense het in 2017 aan dié siekte gesterf.
Simptome van Kongokoors sluit ’n skielike hoë koors, kopseer, rugpyn, gewrigspyn, maagpyn, lighoofdigheid, ’n stywe nek, ’n uitslag en kneusing in.
Slagoffers was gewoonlik in kontak met iemand wat óf soortgelyke simptome ervaar het, óf met diere wat met bosluise besmet is of deur ’n bosluis gebyt is.
Nog simptome sluit naarheid en braking, ’n seer keel, skielike gemoedskommelings en verwarring in.
‘n Mens kan Kongokoors deur ’n bosluisbyt of die hantering van bosluise opdoen, of deur direkte kontak met besmette dierebloed en organe, of waar diere geslag word wat bosluise op hulle het.
Dit kan ook oorgedra word deur die hantering van besmette linne en beddegoed of die gebruik van besmette mediese toerusting en voorraad; direkte fisieke kontak met liggaamsvloeistowwe of die bloed van iemand met die siekte, of deur direkte kontak met die liggaam van iemand wat aan die siekte gesterf het.
Mense wat bogenoemde simptome ná ’n bosluisbyt ervaar, word versoek om met die naaste kliniek of hospitaal in verbinding te tree.